钦定古今图书集成/明伦汇编/氏族典/第217卷 > 《廖用贤尚友录》 > 罗拯
## 钦定古今图书集成/明伦汇编/氏族典/第217卷 > 《廖用贤尚友录》 > 罗拯

按《宋史罗拯传》：“拯字道济，祥符人。第进士，历官知荥
州、秀州，为江西转运判官，提点福建刑狱，泉州兴化
军，迁转运使，改江淮发运副使，转为使。拯使闽时，泉
商黄谨往高丽，馆之礼宾省。其王云：‘自天圣后职贡
绝，欲命使与谨俱来。至是，拯以闻，神宗许之，遂遣金
悌入贡。高丽复通中国自兹始。加天章阁待制，居职’”
七年，徙知永兴军、青、颍、秦三州，卒，年六十五。拯性和
柔，不与人校曲直，时论服其长者。